CELEX: 22011D0087
Language: el
Date: 2011-07-01 00:00:00
Title: Απόφαση της Μεικτής Επιτροπής του ΕΟΧ αριθ. 87/2011, της 1ης Ιουλίου 2011 , για την τροποποίηση του παραρτήματος XX (περιβάλλον) της συμφωνίας για τον ΕΟΧ

6.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 262/59
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 87/2011
   της 1ης Ιουλίου 2011
   για την τροποποίηση του παραρτήματος XX (περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XX της συμφωνίας τροποποιήθηκε με την απόφαση αριθ. 57/2011 της Μεικτής Επιτροπής του ΕΟΧ της 20ής Μαΐου 2011 (1).
            
         
               (2)
            
            
               Η απόφαση 2011/149/ΕΕ της Επιτροπής, της 7ης Μαρτίου 2011, για τις ιστορικές εκπομπές των αεροπορικών μεταφορών σύμφωνα με το άρθρο 3γ παράγραφος 4 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (2) πρέπει να ενσωματωθεί στη συμφωνία.
            
         
               (3)
            
            
               Σύμφωνα με το παράρτημα XX της συμφωνίας, στο σημείο 21αιβ (οδηγία 94/87/ΕΚ του Ευρωπαϊκού Κοινοβουλίου και του Συμβουλίου) προσαρμογή ββ, η Εποπτεύουσα Αρχή της ΕΖΕΣ υπέβαλε τα αριθμητικά στοιχεία για τις ιστορικές εκπομπές των αεροπορικών μεταφορών που αντιστοιχούν στις πτήσεις εντός και μεταξύ των εδαφών των κρατών ΕΖΕΣ και στις πτήσεις μεταξύ των κρατών ΕΖΕΣ και τρίτων χωρών. Τα εν λόγω αριθμητικά στοιχεία καθορίστηκαν σε συνεργασία με τον Eurocontrol εφαρμόζοντας την ίδια μεθοδολογία που χρησιμοποιήθηκε για τον υπολογισμό των ιστορικών εκπομπών των αεροπορικών μεταφορών για το σύνολο της ΕΕ.
            
         
               (4)
            
            
               Σύμφωνα με το ίδιο κείμενο προσαρμογής, η Μεικτή Επιτροπή του ΕΟΧ αποφασίζει σχετικά με τις ιστορικές εκπομπές των αεροπορικών μεταφορών για το σύνολο του ΕΟΧ προσθέτοντας τις ιστορικές εκπομπές των αεροπορικών μεταφορών από τις πτήσεις εντός και μεταξύ των εδαφών των κρατών ΕΖΕΣ και τις πτήσεις μεταξύ των κρατών ΕΖΕΣ και τρίτων χωρών στις ιστορικές εκπομπές των αεροπορικών μεταφορών για το σύνολο της ΕΕ όπως καθορίζονται στο άρθρο 1 της απόφασης 2011/149/ΕΕ της Επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 21αιστα (απόφαση 2009/450/ΕΚ της Επιτροπής) του παραρτήματος ΧΧ της συμφωνίας, παρεμβάλλεται το ακόλουθο σημείο:
   
               «21αιστβ.
            
            
               
                  32011 D 0149: απόφαση 2011/149/ΕΕ της Επιτροπής, της 7ης Μαρτίου 2011, για τις ιστορικές εκπομπές των αεροπορικών μεταφορών σύμφωνα με το άρθρο 3γ παράγραφος 4 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (ΕΕ L 61 της 8.3.2011, σ. 42).
               Για τους σκοπούς της παρούσας συμφωνίας, οι διατάξεις της εν λόγω απόφασης προσαρμόζονται ως εξής:
               Στο άρθρο 1 προστίθενται οι ακόλουθες παράγραφοι:
               “Οι ιστορικές εκπομπές των αεροπορικών μεταφορών που αντιστοιχούν στις πτήσεις εντός και μεταξύ των εδαφών των κρατών ΕΖΕΣ και στις πτήσεις μεταξύ των κρατών ΕΖΕΣ και τρίτων χωρών καθορίζονται σε 1 943 935 τόνους CO2.
               Οι ιστορικές εκπομπές των αεροπορικών μεταφορών για το σύνολο του ΕΟΧ καθορίζονται σε 221 420 279 τόνους CO2.” ».
            
         Άρθρο 2
   Τα κείμενα της απόφασης 2011/149/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Ιουλίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1 Ιουλίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 196 της 28.7.2011, σ. 39.
   
      (2)  ΕΕ L 61 της 8.3.2011, σ. 42.
   
      (3)  Δεν έχουν αναφερθεί συνταγματικές απαιτήσεις.